**Frunze în toamnă**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt inima din frunza care

A apărut, s-a ținut tare

De creanga teiului cel falnic

Ce toată vara a fost darnic

Cu verde, umbră și răcoare

Când totul era ars de soare.

A venit vremea când afară

Este răcoare înspre seară

Iar noaptea, tremurăm surate,

Frunze ce suntem agățate

De crengi și ne simțim aproape

În ultimele noastre clipe.

Acum, în astă dimineață,

Eu, frunza, cu o altă față

Ce-i galbenă ca lumânarea

De mă cuprinde disperarea,

Mă uit în jur și cu mirare

Văd la surate o schimbare.

Suntem cu toate luminoase,

De soare-n brațe suntem strânse

Iar razele cu noi se joacă

Și-o bucurie ne încearcă…

Suntem lumină din lumină,

Avem în noi seva divină!